TIETOKANTA MERIKOTKIEN SEURANTAAN
Käyttöohje

Versiohistoria:

Versio	Päivämäärä	Kuvaus	Tekijä	
0.0	24.05.04	Ensimmäinen versio	Sipi	
		
Helsinki, 24.5.2004

HELSINGIN YLIOPISTO
Tietojenkäsittelytieteen laitos
Ohjelmistotuotantoprojekti Hali2

Sisällys

1. Johdanto 	3
1.1 Käyttäjät	3
1.2 Ohjelman käyttötarkoitus	3
1.3 Ohjelman yleiskuvaus	3
2. Ohjelman asennus ja käynnistys	4
3. Näytöt	5
3.1 Sisäänkirjautuminen (Hali)	5
3.2 Haku	5
3.3 Uusi pesä alku	6
3.4 Uusi pesä	6
3.4.1 Yleistiedot	7
3.4.2 Rauhoitustiedot	9
3.4.3 Pesäpuun ja pesän mitat	9
3.4.4 Ympäristö	10
3.4.5 Tarkastus	11
3.4.6 Aikuiset linnut	14
3.4.7 Poikaset	15
3.4.8 Näytteitä lähetetty	16
3.5 Reviirit	16
3.6 Tarkastajat	16
3.7 Lajit	16
3.8 Raportit	16

1. Johdanto 

1.1 Käyttäjät

Ohjelma on tarkoitettu Luonnontieteellisen keskusmuseon työntekijöille. Käyttäjien oletetaan tuntevan Merikotkien seurantajärjestelmän toiminnot. Lomakkeen tietojen täytössä on avuksi Luonnontieteellisen keskusmuseon lomakkeiden täyttöohjeet, joista selviävät lomakkeiden kentissä käytetyt koodit. Nämä koodit on kuvattu myös jäljempänä  kohdassa Näytöt.

1.2 Ohjelman käyttötarkoitus

Ohjelmisto tarjoaa selainpohjaisen käyttöliittymän Merikotkien seurannan Haliaeetus-tietojärjestelmään. Sovellus tuottaa dynaamisesti www-sivuja. Käyttäjä voi näiden sivujen avulla suorittaa hakuja tietokannasta ja ylläpitää tietojärjestelmän tietoja. Syötettävät tiedot tarkistetaan ennen niiden päivittämistä tietokantaan. HTML-sivuja luova koneisto ja syötteet tarkistava sovelluksen osa sijaitsevat Helsingin yliopiston atk-osaston palvelimella. Haliaeetus-tietojärjestelmää voidaan käyttää miltä tahansa Internettiin liitetyltä tietokoneelta, jossa on Internet-selain. Ohjelma toimii periaatteessa kaikilla selaimilla, mutta tällöin lomakkeiden kenttien asettelut voivat poiketa suunnitelluista näytöistä.

1.3 Ohjelman yleiskuvaus

Ohjelma koostuu näytöistä. Aloitussivua lukuunottamatta näytöt sisältävät lomakkeen, jolla voidaan tehdä hakuja Haliaeetus-tietokantaan tai ylläpitää sitä. Ohjelmassa on huomioitu kielituki myös ruotsin- ja englanninkielelle, jolloin järjestelmää voidaan käyttää myös näiden kielten mukaisena versiona. Näytöille siirrytään ruudun yläreunassa sijaitsevan valikkopalkin avulla. Valikon avulla voidaan siirtyä mistä tahansa näytöstä suoraan mihin tahansa muuhun näyttöön. Lomake koostuu kentistä, joihin arvot syötetään tekstinä tai sitten niihin valitaan oikea arvo valintalistasta. Alasvetovalikoita käytetään, jos kentän mahdollisia arvoja on vähän, tai jos kenttään tulevat tiedot ovat verrattain pysyviä, kuten esimerkiksi kuntien nimet. Lomakkeella voi hakea, päivittää, lisätä ja poistaa tietoa tietokannasta. Mahdolliset syötteitä koskevat virheilmoitukset ja muut toimintoihin liittyvät ilmoitukset tulostuvat syöttökenttien tooltip-teksteihin. Virheelliset kentät myös värjäytyvät punaisiksi. Mahdollisten tietokantahakujen tulokset  tulostuvat lomakkeiden alkuun navi-palkin alle.

2. Ohjelman asennus ja käynnistys

Ohjelmisto on asennettu valmiiksi palvelimille db.cs.helsinki.fi (servletit) ja bodbacka.cs.helsinki.fi (tietokanta). Ennen järjestelmän käyttämistä on mentävä palvelimelle db.cs.helsinki.fi hakemistoon /home/tkt_hali2/ (käyttäjätunnus hakemistoon ja palvelimelle oltava). Seuraavaksi annetaan komento start-tomcat. Tämä komento alustaa ja käynnistää servlettiympäristön. Servlettimoottori pysyy päällä 10 tuntia. Käytön jälkeen moottori olisi hyvä sammuttaa antamalla komento stop-tomcat. Tämä ei ole välttämätöntä, mutta suositeltavaa, jottei toimettomana pyörivä servlettiympäristö käytä turhaan palvelimen resursseja.

Kun palvelinympäristö on käynnistetty, järjestelmää voidaan käyttää menemällä selaimella www-osoitteeseen: 

http://db.cs.helsinki.fi/tomcat/tkt_hali2/Hali/Hali

Järjestelmän ulkoasu on optimoitu toimimaan normaalilla tekstin koolla, resoluutiolla 1024x768. Isommissa resoluutioissa ja pienemmällä tekstin koosta ei tule ongelmia, mutta pienempi resoluutio/isompi teksti saattaa rikkoa ulkoasun.

3. Näytöt

3.1 Sisäänkirjautuminen (Hali)

Sisäänkirjautumissivulla annetaan järjestelmälle käyttäjätunnus ja salasana niille varattuihin tekstikenttiin. Tämän jälkeen kirjaudutaan sisään järjestelmään klikkaamalla hiirellä ”SISÄÄN” -nappulaa, minkä seurauksena päästään järjestelmän haku-sivulle, jos järjestelmä tunnistaa annetut käyttäjätunnuksen ja salasanan.

Sisäänkirjautumissivulla voi myös valita järjestelmän kielen, klikkaamalla sivun alareunassa linkkiä, joka vastaa haluttua kieltä. Mahdollisia kieliä ovat suomi, ruotsi ja englanti (Suuri osa englannin- ja ruotsinkielisistä teksteistä tulee puuttumaan hali2-ryhmän aikaansaamasta versiosta. Puuttuvissa kohdissa kielenä on suomi).

Kun käyttäjä kirjautuu ulos järjestelmästä painamalla sivuston yläreunassa olevan navigointipalkin ”KIRJAUDU ULOS”-linkkiä, järjestelmä ohjaa hänet takaisin sisäänkirjautumissivulle. Käyttäjä voi halutessaan kirjautua uudelleen järjestelmään samalla tavoin kuin aikaisemminkin.

3.2 Haku

Haku-sivulla käyttäjä voi hakea pesiä. Mahdollisia hakuehtoja ovat pesän nimi ja id, reviirin nimi ja id, kunta, suuralue, ympäristökeskus sekä koordinaatit niin yhtenäis- kuin astekoordinaatteinakin. Vuosi-kentillä voidaan rajata haettuja pesiä niihin pesiin, joilla on tarkastus tehty annettujen vuosien välillä.

Suuralueet ja ympäristökeskukset annetaan pudotusvalikoissa koodeina, joista käyttäjä voi valita yhden. Pudotusvalikoita ei tarvitse kelata hiirellä, vaan (kun valikko on aktiivisena) esim. k-näppäimen painaminen vie valikossa ensimmäisen k:lla alkavan koodin kohdalle. Jos k-näppäintä painetaan uudelleen, seuraava k:lla alkava koodi muuttuu aktiiviseksi (jos sellainen on). Lopullisen valinnan voi tehdä enter-näppäimellä tai hiirellä. Tämä pätee kaikkien järjestelmän pudotusvalikkojen kohdalla!

Suuraluevaihtoehtoja on kymmenen ja niiden koodit pudotusvalikossa ovat seuraavat:

A = Ahvenanmaa	
I = Itä-Uusimaa	
K = Kymenlaakso	
L = Lappi	
M = Merenkurkku	
O = Koillismaa	
P = Perämeri	
R = Varsinais-Suomi	
S = Satakunta	
U = Länsi-Uusimaa	

Ympäristökeskusvaihtoehtoja on 14 ja niiden koodit pudotusvalikossa ovat seuraavat:

AH = Ahvenanmaan maakuntahallitus	
ES = Etelä-Savo	
HA = Häme	
KA = Kaakkois-Suomi	
KE = Keski-Suomi	
KN = Kainuu	
LA = Länsi-Suomi	
LO = Lounais-Suomi	
LP = Lappi	
PI = Pirkanmaa	
PK = Pohjois-Karjala	
PP = Pohjois-Pohjanmaa	
PS = Pohjois-Savo	
UU = Uusimaa	

Muihin hakukenttiin voi syöttää vapaasti tekstiä. Hakuehtojen ei tarvitse olla täydellisiä. Jokerimerkkeinä tässä järjestelmässä toimivat merkit ”%” ja ”_”. %-merkki vastaa mitä tahansa merkkijonoa, ja _-merkki mitä tahansa yksittäistä merkkiä. %-Jokerimerkit lisätään haussa automaattisesti tekstin alkuun ja loppuun. Isoilla ja pienillä kirjaimilla ei ole merkitystä haussa.

Kun halutut hakuehdot on kirjattu, painetaan ”Hae pesät” – nappulaa, jonka seurauksena hakutuloksena löydetyt pesät ilmestyvät nappulan alapuolelle.

Hakutulokset ilmoitetaan taulukossa, jonka sarakkeita ovat pesän id, nimi, reviiri, kunta ja viimeisin tarkistusvuosi. Lisäksi taulukon viimeisessä sarakkeessa on linkki uuteen tarkastukseen(toteutetaan myöhemmin?) sekä vuosi-kenttä, johon kirjataan mihin vuoteen halutaan uusi tarkastus tehdä. Tämä on oletusarvoisesti kuluva vuosi. (toteutetaan myöhemmin?) Pesän vanhoja tarkastustietoja (toteutetaan myöhemmin?) voi katsella pesän nimessä olevan linkin kautta.
3.3 Uusi pesä alku

Uusi pesä alku-sivulla asetetaan uuden pesän lisääjän id, reviiri, jolle uusi pesä lisätään, sekä reviirin lisäyksen päivämäärä. Tämän jälkeen siirrytään Uusi pesä-näytölle painamalla jatka-nappia.
3.4 Uusi pesä

Uusi pesä – sivulla käyttäjä voi tallentaa tietokantaan tiedot pesästä, jota ei ole aikaisemmin tietokannassa. Sivu on jaettu lohkoihin aiheittain. Tällaisia lohkoja ovat yleistiedot, rauhoitustiedot, pesäpuun ja pesän mitat, pesän ympäristön tiedot, tarkastustiedot, tiedot aikuisista linnuista ja poikasista sekä lähetetyt näytteet. Tämä käyttöohjeen luku on jaettu uuden pesän osalta lohkoja vastaaviin alilukuihin. Kaikki päivämäärätiedot annetaan siten, että ensimmäiseen kenttään kirjataan päivä muodossa pp, toiseen kuukausi muodossa kk ja viimeiseen vuosi muodossa vvvv. Pakolliset kentät on merkitty *:llä. Kun kaikki tiedot on syötetty, painetaan sivun alalaidassa olevaa ”LISÄÄ”-nappia, jonka jälkeen tiedot talletetaan tai virhetilanteessa sivu näytetään uudelleen virheilmoitusten kera.

Kommentti-kentät saavat olla korkeintaan 256-merkkiä pitkiä.

3.4.1 Yleistiedot

Tarkastuspäivä ja sen tarkkuus ovat pakollisia tietoja. Tarkastuspäivän tarkkuus valitaan pudotusvalikosta, jossa mahdolliset tarkkuustasot on koodattu seuraavalla tavalla:

1 = Päivämäärä annettu tarkasti 	
2 = kuukausi ja vuosi annettu (päivä tuntematon)	
3 = päivä ja vuosi annettu (kuukausi tuntematon) 	
4 = vuosi annettu (päivä ja kuukausi tuntemattomia).	

Kirjaus- ja muutospäivät generoidaan automaattisesti tietokannasta.

Tarkastajatietoja ovat id, sukunimi ja etunimi, joista ainoastaan id on pakollinen tieto. Uusi pesä alku -sivulla annettu tarkastajan id kopioituu suoraan Uusi pesä -näytön tarkastajan id:n kohdalle ja sitä vastaavat nimitiedot  haetaan tietokannasta. Vain id:llä on kuitenkin merkitystä sillä sen perusteella haetaan lopulliset tarkastajan tiedot, kun tietoja tallennetaan tietokantaan.

Pesätietoja ovat nimi, kunta, id, reviiri, uuden pesän sijainti ja pesän tunnus ennen tietojärjestelmää. Nimi, kunta ja reviiri ovat pakollisia tietoja. Kunta valitaan pudotusvalikoista. Järjestelmä antaa pesälle id – numeron automaattisesti. Reviiri on valittu valmiiksi Uusi Pesä Alku- näytöltä. Kuntavaihtoehdot ovat kuusikirjaimisia kuntatunnuksia. 
Uuden pesän sijainti-kenttään voi kirjoittaa lyhyen selostuksen pesän sijainnista. Pesän tunnus ennen tietojärjestelmää-kenttään kirjoitetaan mahdollinen paperille tms. kirjattu pesän tunnus.

Koordinaattitietoja ovat pituus ja leveys niin yhtenäis- kuin astekoordinaatistossa, mittaustapa ja koordinaattien tarkkuus. Pituus ja leveys annetaan joko yhtenäis- tai astekoordinaatistossa. Ne tallennetaan automaattisesti molemmissa muodoissa.(toteutetaan myöhemmin?)

Mittaustapa valitaan pudotusvalikosta, jossa mittaustavat on koodattu seuraavalla tavalla:

K = Mitattu kartasta	
G = Mitattu GPS-laitteella	
M = Mitattu merikortista	

Koordinaattien tarkkuus valitaan pudotusvalikosta (toteutetaan myöhemmin?), jossa tarkkuustasot on koodattu seuraavalla tavalla:

0 = 10 metrin tarkkuus 	
1 = 100 metrin tarkkuus	
2 = 200 metrin tarkkuus	
3 = 300 metrin tarkkuus	
4 = 400 metrin tarkkuus	
S = Saaressa, sijainti tuntematon	
T = Arvaus, sijainti tuntematon	

Koordinaattien tarkkuus on pakollinen tieto.

Rakentamisvuosi, löytymisvuosi ja tuhoutumisvuosi kirjataan niille varattuihin tekstikenttiin. Mikäli rakentamisvuosi annetaan, myös tarkkuus on annettava.  Rakentamisvuoden tarkkuus valitaan pudotusvalikosta, jossa tarkkuustasot on koodattu seuraavalla tavalla:

0 = tarkka	
1 = yhden vuoden virhe mahdollinen	
2 = kahden vuoden virhe mahdollinen	
3 = viiden vuoden virhe mahdollinen	
4 = kymmenen vuoden virhe mahdollinen	
5 = yli kymmenen vuoden virhe mahdollinen	

Rakennusvuoden, löytymisvuoden ja tuhoutumisvuoden on oltava tarkastusvuotta aikaisempi. Rakennusvuoden on oltava löytymisvuotta aikaisempi. Tuhoutumisvuoden on oltava löytymisvuotta myöhäisempi.

Pesän rakentanut laji-listasta valitaan se laji, joka on rakentanut pesän... Jos haluttua lajia ei löydy, voidaan se käydä lisäämässä Lajit-näytöllä.

Rauhoitustaulun tietoja ovat kiinnityspäivä, kieli ja taulun numero. Kieli valitaan pudotusvalikosta, jossa vaihtoehdot on koodattu seuraavalla tavalla:

BAD = Suomi ja ruotsi	
FIN = Suomi	
SVE = Ruotsi	

Pesäpuun tietoja ovat puulaji, elävyys, pesän sijainti puussa sekä tarkka sijainti.

Puulaji valitaan pudotusvalikosta, jossa lajit on koodattu seuraavalla tavalla:

B = Koivu (Betula)	
E = Ei puussa	
H = Haapa	
J = Kataja (Juniperus)	
K = Kuusi	
L = Tervaleppä	
M = Mänty	
Null = Ei ilmoitettu	
P = Pihlaja	
R = Raita	

Pesäpuun elävyys valitaan pudotusvalikosta, jossa elävyyden tasot on koodattu seuraavalla tavalla:

E = Elävä	
K = Kuollut puu (kelo)	
O = Osin kuollut puu	

Pesän sijainti puussa valitaan pudotusvalikosta, jossa sijaintipaikat on koodattu seuraavalla tavalla:

G = Maassa tai kalliolla	
H = Oksan hangassa, päärungossa kiinni	
K = Puun latvan sisällä (latvakruunussa)	
L = Linjataulu tai muu merimerkki	
M = Muulle linnulle rakennettu tekopesä	
P = Puun latvan päällä	
S = Sivuoksan päällä, ei päärungossa kiinni	
T = Merikotkalle rakennettu tekopesä	
U = Tuulenpesässä	

3.4.2 Rauhoitustiedot

Rauhoitustietoja ovat tietojen pvm, rauhoituksen alku- ja loppupäivämäärät, rauhoitustilanne, suojelualueen virallinen nimi, palstan omistaja, omistajan kommentti sekä rauhoitukseen liittyvät uhkatekijät.

Pesän palstan rauhoitustilanne on koodattu valikossa seuraavalla tavalla:

P = Pysyvästi rauhoitettu	
M = Määräaikaisesti rauhoitettu	
N = Naturassa, mutta ei rauhoitettu 	
U = Muuten rauhoitettu, ei Naturassa	
I = Ei rauhoitettu	
E = Ei tietoa rauhoitustilanteesta	

Pesän palstan omistajan tiedot on koodattu valikossa seuraavalla tavalla:

V = Valtio	
Y = Yhteisö (säätiö, seurakunta, kunta, yms.) 	
P = Yksityinen	
M = Muu	
E = Ei tietoa omistajasta	

3.4.3 Pesäpuun ja pesän mitat

Pesäpuun mittoja ovat korkeus ja sen tarkkuuden, pesän yläpinnan etäisyys maasta ja latvasta ja niiden tarkkuudet, halkaisija ja ympärys metrin korkeudella maasta ja pesän alapuolella ja halkaisijoiden tarkkuudet sekä halkaisijan maksimi ja minimi metrin korkeudella maasta. Mikään näistä ei ole pakollinen tieto.

Kaikille muille tiedoille paitsi pesän  korkeudelle ja pesän halkaisijan minimille ja maksimille on annettava myös tarkkuus, mikäli tieto ilmoitetaan. 

Tässä lohkossa annettavat tarkkuudet valitaan pudotusvalikoista, joissa tarkkuustasot on koodattu seuraavalla tavalla:

A = Arvioitu ilman mittausta	
M = Mitattu tarkasti	

Pesän mittoja ovat pesän korkeus ja pinnan halkaisija sekä halkaisijan minimi ja maksimi. Mikään näistä ei ole pakollinen tieto.

Jos pesän halkaisija sekä sen minimi ja maksimi on ilmoitettu, pesän halkaisijan tulee olla suurempi tai yhtä suuri kuin sen minimi ja pienempi tai yhtä suuri kuin sen maksimi.

3.4.4 Ympäristö

Etäisyys pesältä meren rantaan, avosuon reunaan, (kesä)asuntoon, autotiehen, talvitiehen, ilmajohtoon, avohakkuun/siemenpuuston reunaan,  järven tai lammen rantaan, kesäasuntoon, moottorikelkkareittiin, kalanviljelylaitokseen ja sopivaan toiseen pesäpuuhun ilmoitetaan metrimääräisenä.

Pesäsaaren tyyppi valitaan pudotusvalikosta, jossa tyypit on koodattu seuraavalla tavalla:

A = Avoluoto tai muu pieni saari, jolla korkeintaan yksittäisiä puita	
I = Iso metsäinen saari (50 - 100 ha)	
K = Keskikokoinen metsäinen saari (10 - 50 ha)	
P = Pienehkö saari, jolla metsää tai metsiköitä (alle 10 ha)	
M = Manner tai mannermainen saari (yli 100 ha)	

Mahdollinen tieyhteyden olemassaolo saareen ruksitaan valitaan Kyllä/Ei-pudotusvalikosta.

Puustotyyppi valitaan pudotusvalikosta, jossa tyypit on koodattu seuraavalla tavalla:

H =Havumetsä (mänty + kuusi)	
K = Kuusimetsä	
L = Lehtimetsä	
M = Mäntymetsä 	
S = Sekametsä	
X =Jokin muu	

Puuston käsittelyaste valitaan pudotusvalikosta, jossa käsittelyasteet on koodattu seuraavalla tavalla:

A = Avohakkuuala	
H = Hakkaamaton	
S = Siemenpuuasento	
V = Varovasti harvennettu	
X = Muu	

Puuston ikä valitaan pudotusvalikosta, jossa ikätyypit on koodattu seuraavalla tavalla:

M = Muu	
N = Nuori metsä	
T = Täysikasvuinen metsä	
V = Vanha metsä	

Maastotyyppi valitaan pudotusvalikosta, jossa tyypit on koodattu seuraavalla tavalla:

C = Ranta (coast)	
H = Harju	
I = Korpi	
J = Jäkälätyypin kuiva kangas	
K = Kallio (ei jyrkänne) tai maapesä	
L = Lehto	
P = Puolukka- tai kanervatyypin kuiva kangas	
R = Räme	
S = Saari	
T = Tuore kangas	
U = Muu suo	
V = Vuori	
X = Jokin muu	
Y = Kalliojyrkänne	

Puuston relaskooppimittauksien tiedot annetaan niille varatuille paikoille. Männylle, kuuselle ja muille puille on varattu kentät kappalemäärille ja keskipituuksille kullekin ilmansuunnalle.

Jos eläinmuseossa on kuva pesän ympäristöstä, niin ruksitaan sille valittu kohta.
3.4.5 Tarkastus

Tarkastustietoihin kuuluu vuosi, jona tarkastus on tehty, tarkastuksen päivämäärä, kellonaika tunteina, tarkastustapa sekä tarkastajat. Tarkastajille annetaan ainoastaan kyseisen tarkastajan id. Tarkastajia täytyy olla vähintään yksi. Tarkastuspäivämäärän tarkkuus ilmoitetaan vastaavasti kuin pesän yleistiedoissa.

Tarkastustapa valitaan pudotusvalikosta, jossa mahdolliset tavat on koodattu seuraavalla tavalla:

0 = Ei ilmoitettu	
1 = Kiivetty 	
2 = Kiikaroitu maasta 	
3 = Tarkastettu pesimäkauden jälkeen pesimävuotena	
8 = Tarkastettu pesimävuoden jälkeen	
9 = Maallikkohavainto	

Pesivä laji (jos ei merikotka) valitaan listasta, jossa on valittavissa kaikki mahdolliset lajit.

Näkyvät pesinnän merkit valitaan pudotusvalikosta. Pesinnän merkit on koodattu seuraavsti:

A = Ei nähty merkkejä asumisesta	
B = Nähty, että koristeltu muutamalla oksalla	
C = Nähty uusia reunakapuloita	
D = Nähty vihreitä, ruskeiksi muuttuneita tai kellertäviä mannynhavuja	
E = Nähty, että pesää on rakennettu, mutta rakentaminen jäänyt kesken	
F = Nähty koristelemattomalla tai koristetellulla pesällä varoitteleva aikuinen merikotka	
H = Nähty pesän vuorauksena kuivaa heinää, sammalia tai jäkäliä	
J = Nähty selvä pesäkuoppa	
K = Pesässä nähty tuoreita untuvia	
M = Pesässä nähty munan kuoren siruja tai munia	
N = Pesässä nähty tuoreita saaliita tai niiäen tähteitä	
P = Varmasti ollut poikasia, jotka kuitenkin menehtyneet ennen rengastuskäyntiä	
Q = Alle rengastusikäisiä poikasia, joiäen selviämisestä lentoon ei tietoa	
R = Rengastusikäisiä poikasia, joiäen selviämisestä lentoon ei tietoa	
T = Rengastusikäisiä poikasia, jotka kuitenkin menehtyneet ennen lentokykyisyyttä	
V = Poikaset (ainakin 1) päässeet varmasti lentoon	
X = Pesä jonkin toisen lajin asuma	
Y = Asuttu pesä, ei tarkempia tietoja pesimistuloksesta	

Eläinmuseon tulkinta pesimistuloksesta valitaan pudotusvalikosta, jossa pesimistulokset on koodattu seuraavalla tavalla:

A = Autio - ei näkyvää koristelua	
K = Koristeltu - ei tietoa missä vaiheessa pesintä keskeytynyt	
M = Pesä munintakuntoinen - muninta joko todettu tai jäänyt toteamatta	
P = Poikaspesä - pesintä edennyt vähintään poikasten kuoriutumiseen asti	
R = Poikaspesä - pesintd edennyt vdhintään rengastusikäisiin poikasiin asti	
L = Poikaspesä - tuottanut lentopoikasia	

Jos pesimistuloksen tarkkuus tai pesimistulos on ilmoitettu, myös toinen täytyy ilmoittaa.

Epäonnistumisen syy valitaan pudotusvalikosta, jossa syyt on koodattu seuraavalla tavalla:

B = Rakentelu (tien, talon tms.)	
D = Puu kaatunut tai kaadettu tai pesäpaikka muuten tuhoutunut kokonaan	
E = Emolintu kuollut (ilmeisesti vanhuuttaan tai kuolinsyy epäselvä)	
H = Huuhkaja 	
I = jokin muu ihmisen aiheuttama häiriö pesintäaikana	
L = Leiriytyminen, veneily, moottorikelkkailu tai muu ulkoilu (myös suunnistus yms.)	
M = Metsänhoitotoimenpiteet pesinnän aikana	
N = Nisäkäs	
P = Päiväpetolintu	
R = Rajumyrsky	
S = Poikaset kuolleet nälkään (starvation)	
T = Tuhottu tahallaan (munat kerätty, poikaset tai emo tapettu jne.)	
V = Varislintu	
Y = Lumisade tai kylmyys pesintäaikaan	
X = Tuntematon	

Pesimistuloksen ja epäonnistumisen syyn tarkkuus valitaan pudotusvalikosta, jossa tarkkuustasot on koodattu seuraavalla tavalla:

A = Oma arvio	
K = Varma kuultu tieto	
L = Luultavasti oikea kuultu tieto	
V = Varma oma tieto	

Jos pesinnän epäonnistumisen tarkkuus ja epäonnistumisen syy on ilmoitettu, myös toinen täytyy ilmoittaa.

Pesän kunto valitaan pudotusvalikosta, jossa kuntotasot on koodattu seuraavalla tavalla:

A = Pesä osittain tai kokonaan pudonnut joskus aikaisemmin	
D = Pesäpuu tai vastaava kaatunut kevään tai kesän aikana	
E = Pesäpuu tai vastaava kaatunut menneenä talvena	
F = Pesäpuu tai vastaava kaatunut joskus aikaisemmin	
G = Pesäpuu tai vastaava kaadettu kevään tai kesän aikana	
H = Pesäpuu tai vastaava kaadettu menneenä talvena 	
I = Pesäpuu tai vastaava kaadettu joskus aikaisemmin	
J = Jätetty ilmoittamatta	
K = Pesä osittain tai kokonaan pudonnut kuluvan kevään tai kesän aikana	
O = Pesä ihmisen pudottama osittain tai kokonaan	
P = Pesä hyvin puussa tai vastaavassa	
T = Pesä osittain tai kokonaan pudonnut menneenä talvena	
U = Tukioksa tai vastaava katkennut	

Merkkien määrä pesän ympärillä valitaan pudotusvalikosta, jossa määrät on koodattu seuraavalla tavalla:

E = Ei merkkejä	
J = Jätetty ilmoittamatta	
P = Yli 10 (Paljon)	
Y = Yksittäisiä	

Munia, kuolleita poikasia ja rengastettuja poikasia voi olla 0-4.

Kuoriutumattomia munia ei voi olla enemmän kuin munia yhteensä. Kuolleita poikasia ei voi olla enemmän kuin munia yhteensä. Eläviä poikasia täytyy olla yhtä paljon  kuin munia yhteensä, kun munien lukumäärästä on vähennetty kuoriutumattomien munien ja kuolleiden poikasten lukumäärä. Lentopoikasia ei voi olla enemmän kuin eläviä poikasia. Rengastettuja poikasia ei voi olla enemmän kuin munia yhteensä, kun munien lukumäärästä on vähennetty kuoriutumattomien munien ja kuolleiden poikasten lukumäärä.
3.4.6 Aikuiset linnut

Aikuisista voidaan kertoa lukumäärä, vasemman ja oikean renkaan tunnus ja väri sekä se, onko rengasta nähty.

Aikuisten lukumäärä valitaan pudotusvalikosta, jossa määrät on koodattu seuraavalla tavalla:

0 = Ei nähty aikuisia	
1 = Yksi aikuinen nähty	
2 = Kaksi aikuista nähty	
3 = Enemmän kuin kaksi aikuista nähty	
9 = Jätetty ilmoittamatta	

Renkaan tunnuksen tulee olla muotoa AA9999999 eli kaksi kirjainta, joiden perässä on seitsemän numeroa.

Renkaan väri valitaan pudotusvalikosta, jossa värit on koodattu seuraavalla tavalla:

AL = Alumiini	
KE = Keltainen	
LI = Violetti (lila)	
MU = Musta 	
(tyhjä) = Väritieto puuttuu	
OR = Oranssi	
PU = Punainen	
SI = Sininen	
VA = Valkoinen	
VAAL = Valkoinen ylhäällä, alumiini alhaalla	
VAKE = Valkoinen ylhäällä, keltainen alhaalla	
VI = Vihreä 	

Värivalikko ja renkaan tunnuksen muoto ovat samat poikasilla.
3.4.7 Poikaset

Poikasia voidaan lisätä kerralla neljä kappaletta. Jokainen poikanen saa
kuitenkin saman kommentin. Poikasen sukupuoleksi voidaan valita K-koiras,
L-luultavasti koiras, N-naaras, O-oletetusti naaras ja tyhjä-tuntematon.
Poikasen ikä katsotaan taulusta poikasen siiven pituuden ja sukupuolen
perusteella. (toteutetaan myöhemmin?) Taulussa on huomioitu sukupuoleksi koiras, tuntematon ja naaras. Poikasen ikää hakiessa ohjelma tulkitsee arvot K ja L koiraaksi ja arvot N ja O naaraaksi.

Poikasen sukupuoli valitaan pudotusvalikosta, jossa sukupuolet on koodattu seuraavalla tavalla:

K = Koiras	
L = Luultavasti koiras	
N = Naaras	
O = Otaksuttavasti naaras.	

Jos siiven mitta  tai mittausmenetelmä on ilmoitettu, myös toinen täytyy ilmoittaa. 

Siiven mittausmenetelmä valitaan pudotusvalikosta, jossa sukupuolet on koodattu seuraavalla tavalla:

M = Mitattu maksimimenetelmällä	
S = Mitattu minimimenetelmällä	
X = Mitattu jollain muulla menetelmällä	

Poikasen kuvun täyttöaste valitaan pudotusvalikosta, jossa täyttöasteet on koodattu arvoasteikolla 0-4 siten, että 0 =  tyhjä ja 4 = täysi.

DNA-näytteen ottotapa valitaan pudotusvalikosta, jossa ottotavat on koodattu seuraavalla tavalla:

H = Höyhennäyte otettu	
M = H + V	
V = Verinäyte otettu	

3.4.8 Näytteitä lähetetty

Seuraavanlaisia näytteitä voi ilmoittaa lähetetyksi:
-Merikotkan sulkia ja höyheniä (kyllä /ei)
-Munia (kpl)
-Munansiruja (kyllä/ei)
-Kuolleita poikasia (kpl)
-Kuolleita aikuisia (kpl)
-Saalisnäytteitä (kyllä/ei)
-Oksennuspalloja (kyllä/ei)
-Kuolleita aikuisia (kpl)
3.5 Reviirit

Reviirit-näytöllä ylläpidetään reviirejä. Reviirillä on nimi, id, vanha reviirinumero sekä kommentti. Reviirejä voi hakea täyttämällä hakuehdot reviirit-näytön kenttiin/kenttään ja napauttamalla "Hae"-painiketta. Haettua reviiriä voi muuttaa "Muuta"-napilla ja reviirejä voi lisätä "Lisää"-painikkeella. 

Jos id-kentän jättää tyhjäksi reviiriä lisättäessä, niin uudelle reviirille annetaan automaattisesti uusi id.

Vanha reviirinumero-kenttään voi laittaa mahdollisen muinoin mapitetun reviirin numeron. (joka on luultavasti eri kuin Haliaeetus-systeemissä)

Kommentti-kenttä saa olla korkeintaan 256-merkkiä pitkä.
3.6 Tarkastajat

Tarkastajat-näytöllä ylläpidetään tarkastajia. Tarkastajilla on etunimi, sukunimi ja id. Tarkastajia voi hakea täyttämällä hakuehdot tarkastajat-näytön kenttiin/kenttään ja napauttamalla "Hae"-painiketta. Haetun tarkastajan tietoja voi muuttaa "Muuta"-napilla ja tarkastajia voi lisätä "Lisää"-painikkeella. 

Jos id-kentän jättää tyhjäksi reviiriä lisättäessä, niin uudelle tarkastajalle annetaan automaattisesti uusi id.
3.7 Lajit
Lajit-näytöllä ylläpidetään lajeja. Lajilla on kuusikirjaiminen id ja kommentti. Lajeja voi hakea täyttämällä hakuehdot laji-näytön kenttiin/kenttään ja napauttamalla "Hae"-painiketta. Haetun lajin kommenttia voi muuttaa "Muuta"-napilla ja lajeja voi lisätä "Lisää"-painikkeella.

Lajin id muodostuu sen latinankielisen nimen ensimmäisen ja toisen osan kolmesta ensimmäisestä kirjaimesta.

Kommentti-kenttä saa olla korkeintaan 256-merkkiä pitkä.
3.8 Raportit

Raportit-näytöllä voidaan luoda raportteja. Raporttilistasta valitaan yksi tai useampi raportti, jonka jälkeen asetetaan rapotille/raporteille luontiparametrit raporttilistan alla.

Raporttijaksoon kirjoitetaan haluttu vuosiväli, jonka tietoja halutaan raportille. Raportista riippuen valitaan reviiri, suuralue, ympäristökeskus tai kunta listasta tai koko maa, jos raportille halutaan koko maan kattavat tiedot. Pesän nimi täytetään tekstikenttään. Nimen tätytyy vastata täsmälleen haluttua pesää.

Kun hakuehdot ovat valmiina, painetaan "Tulosta"-nappia, jolloin valitut raportit tulostuvat tiedostoon. (toteutetaan myöhemmin?)(ainoastaan b-raportti tulostuu näytölle)